
Z A P I S N I K

18. sjednice Vijeća Mjesnog odbora Novi Retkovec,

održane 22. studenoga 2022.

u sjedištu Mjesnog odbora, Ulica breza 26 ,

s početkom u 18,00 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Danica Plečko, Zrinka Lovrić i Igor Vukmirović.
NENAZOČNI ČLANOVI VIJEĆA:

Bruno Krehula.
OSTALI NAZOČNI:

               /
Predsjedava Ivana Ljubić, predsjednica Vijeća.

Zapisnik vodi Ivana Ljubić, predsjednica Vijeća.

Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 17. sjednice Vijeća, održane 24. listopada 2022., bez izmjena.

Na prijedlog predsjednice  Vijeće jednoglasno utvrđuje

D N E V N I   R E D

1. Prostor mjesne samouprave na adresi Dubrava 238 – problem upravljanja i korištenja – donošenje zaključka;

2. Sanacija zaštitne ograde na sportskom igralištu – donošenje zaključka;

3. Očitovanje udruga i građana o prenamjeni prostora mjesne samouprave u Ulici breza 26 u prostor dječjeg vrtića – donošenje zaključka;

4. Prijedlog zaključka o davanju mišljenja o zahtjevu za kupoprodajom k.č.br. 8575/198 k.o. Dubrava s kućom i dvorištem, u Aleji javora k.br.68;

5. Aktualna komunalna problematika; 

6. Pitanja, prijedlozi i obavijesti.

Ad 1. Prostor mjesne samouprave na adresi Dubrava 238 – problem upravljanja i 

          korištenja – donošenje zaključka.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, Asmirka 

            Belošević, Marija Klarić, Danica Plečko, Zrinka Lovrić i Igor Vukmirović.

Vijeće jednoglasno donosi

Z A K LJ U Č A K

o osiguranju prava na upravljanje 

prostorom mjesne samouprave na adresi Dubrava 238

1. Traži se od Gradskog ureda za mjesnu samoupravu, civilnu zaštitu i sigurnost da osigura predaju ključeva prostora mjesne samouprave, na adresi Dubrava 238, koji koristi Udruga veterana 145. brigade HV kojom trenutno predsjedava Željko Radovanović, nadležnom domaru, odnosno Vijeću Mjesnog odbora Novi Retkovec na upravljanje.
2. Udruga, koja je još uvijek u posjedu ključeva i korištenja predmetnog prostora i kojoj je istekao je ugovor o korištenju prostora 31.03.2022., oglušila se na dopis Gradskog ureda za mjesnu samoupravu, civilnu zaštitu i sigurnost KLASA: 401-03/22-001/246, URBROJ: 251-13-01-22-7 od 16. rujna 2022. da u roku od tri (3) dana preda ključeve domaru MO Novi retkovec koji je zajedno s Gradskim uredom za mjesnu samoupravu, civilnu zaštitu i sigurnost zadužen za navedeni prostor. 
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Sanacija zaštitne ograde na sportskom igralištu – donošenje zaključka.

           Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, Asmirka 

            Belošević, Marija Klarić, Danica Plečko, Zrinka Lovrić i Igor Vukmirović.

Vijeće jednoglasno donosi

Z A K LJ U Č A K

o potrebi sanacije zaštitne ograde
 na sportskom igralištu – Aleja ruža
1. Podržava se prijedlog Zagrebačkog holdinga podružnice Zrinjevac o potrebi hitne sanacije zaštitne ograde na sportskom igralištu u Aleji ruža.

2. Za realizaciju navedenoga od nadležnoga gradskog ureda traži se izdvajanje dostatnih financijskih sredstava.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Očitovanje udruga i građana o prenamjeni prostora mjesne samouprave u Ulici 

          breza 26 u prostor dječjeg vrtića – donošenje zaključka.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, 

           Asmirka Belošević, Marija Klarić, Danica Plečko, Zrinka Lovrić i Igor Vukmirović.

Vijeće većinom od 7 glasova ZA i 1 SUZDRŽANIM glasom donosi

Z A K LJ U Č A K

o donošenju mišljenja o pitanju prenamjene prostora
mjesne samouprave u Ulici breza 26 u prostor dječjeg vrtića
1. Prima se na znanje očitovanje  udruga i građana o pitanju prenamjene prostora mjesne samouprave u Ulici breza 26 u prostor dječjeg vrtića.

2. Utvrđuje se da ne postoji potreba za ponovnim donošenjem mišljenja o predmetnom pitanju budući da je još ranije većinom glasova članova Vijeća zaključeno da se Vijeće ne slaže s predloženom prenamjenom.
3. Traži se očitovanje Vijeća Gradske četvrti Donja Dubrava o pitanju prenamjene navedenog prostora, odnosno o pitanjima postavljenima u dopisu udruga i građana od 2. studenoga 2022.

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4. Prijedlog zaključka o davanju mišljenja o zahtjevu za kupoprodajom k.č.br. 
          8575/198 k.o. Dubrava s kućom i dvorištem, u Aleji javora k.br.68.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, 

           Asmirka Belošević, Marija Klarić, Danica Plečko, Zrinka Lovrić i Igor Vukmirović.


Vijeće jednoglasno donosi
Z A K LJ U Č A K

o davanju mišljenja o zahtjevu za kupoprodajom k.č.br.

8575/198 k.o. Dubrava s kućom i dvorištem, u Aleji javora k.br.68
1. Razmotren je dopis Gradskog ureda za upravljanje imovinom i stanovanje KLASA: 944-05/18-001/76, URBROJ: 251-11-11/003-22-9 od 6. listopada 2022. u svezi upita o potrebi i raspolaganju česticom evidentiranom u katastarskom operatu oznake k.č.br. 8575/198 k.o. Dubrava „kuća, Zagreb, Aleja javora 68, dvorište“ i upisane u p.l.br. 7857 k.o. Dubrava, ukupne površine 234m[image: image2.png]


 koja odgovara z.k.č.br. 3252/714 „kuća br. 86 i dvorište u Aleji javora“, upisanoj u z.k.ul.br. 109033 k.o. Resnik, ukupne površine 69 čhv (248m²) za koju se traži očitovanje o postojanju mogućeg javnog interesa.

2. Članovima Vijeća Mjesnog odbora nije u potpunosti jasno o kojoj se čestici radi jer se 
na jednom mjestu spominje k.br.68, a u drugom slučaju k.br.86.
3. Iz navedenoga razloga traži se dodatno pojašnjenje lokacije predmetne parcele i pripadajućeg objekta.

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 5. Aktualna komunalna problematika.
Vijeće jednoglasno donosi
Z A K LJ U Č A K

o prigovoru na izvršene radove u Aleji javora
1. Upućuje se prigovor na radove izvršene u Aleji javora na pješačkom prijelazu smještenom kod prodavaonice Konzum, blizu spoja s ulicom Dubrava, gdje se nakon padalina zadržava oveća mlaka vode koja otežava prolaz pješaka (slike u prilogu), te se traži sanacija opisanoga problema. 

2. Traži se sanacija rupe nakon uklanjanja cestovne izbočine na uglu Aleje javora i Ulice breza.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
          Ad 6. Pitanja, prijedlozi i obavijesti.
Članica Vijeća Elizabeta Gegić postavila je pitanje:
- Traži se obavijest od Gradskog ureda za obnovu, izgradnju, prostorno uređenje, graditeljstvo, komunalne poslove i promet je li ishođena dozvola/suglasnost od MUP-a vezano uz prometnu studiju na području Novog Retkovca. Koji su još uvjeti, osim suglasnosti prije ispunjenja prijedloga iz prometne studije te u kojem vremenskom roku se očekuje ispunjenje?

Članica Vijeća Marija Klarić postavila je pitanje:
- Traži se očitovanje  o ovlastima komunalnog redara.

Članica Vijeća Asmirka Belošević podnijela je prijedlog:
- Traži se da komunalni redar, u okviru svojih nadležnosti, poduzme mjere uklanjanja automobila ostavljenih na zelenoj površini, pored trafo stanice, na uglu Aleje lipa i Ulice breza.

Dovršeno u 19,00 sati.

KLASA: 024-08/22-003/2337
URBROJ: 251-13-11-4/002-2

Zagreb, 22. studenoga 2022.     

Zapisnik sastavila: 






       

Ivana Ljubić
Predsjednica

Vijeća Mjesnog odbora

Novi Retkovec

Ivana Ljubić

